Diari Oficial de la Generalitat Valenciana


Sumari del DOGV 1531, del 29-04-1991 (1991/820946)

DECRET 66/1991, de 15 d'abril, del Consell de la Generalitat Valenciana, pel qual es desvinculen de la Universitat de València i s'integren en la Universitat de Jaume I de Castelló diversos centres i ensenyaments universitaris de titularitat pública.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/04/15/66**

### Versions

 30/07/1991 - Actualitat  Text inicial: 30/04/1991 - 29/07/1991 

### Dades del document

Número de DOGV
:   1531

Data del DOGV
:   29-04-1991

Secció del DOGV
:   DISPOSICIONS GENERALS

Número del document
:   1991/820946


Data del document
:   15-04-1991

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 30.07.1991**

**Decret 66/1991, del dia 15 d'abril, del Consell de la Generalitat Valenciana, pel qual es desvinculen de la Universitat de València i s'integren en la Universitat de Jaume I de Castelló diversos centres i ensenyaments universitaris de titularitat pública.**

**[(DOCV núm. 1531 de 29.04.1991)](http://www.docv.gva.es/datos/1991/04/29/pdf/1991_820946.pdf) Ref. 1045/1991**

La Generalitat Valenciana disposa, a partir de la Llei 13/1991, del dia 19 de febrer, de la Generalitat Valenciana, de Creació de la Universitat Jaume I de Castelló, d'una habilitació legal expressa per a la integració en la nova universitat dels centres universitaris de titularitat existents en la província, a l’objecte que aquesta dispose de recursos propis, tant materials com personals, que permeten el desenrotllament de les seues funcions adequadament.

Per tot això, a proposta del Conseller de Cultura, Educació i Ciència, i després de la deliberació del Govern Valencià, en la reunió del dia 15 d’abril de 1991,

DECRETE:

**Article primer**

U. Queda sense efecte la dependència de la Universitat de València dels següents ensenyaments i centres propis, que s'integren en la Universitat Jaume I de Castelló:

A. La Facultat de Dret i l’Escola Universitària de Ciències Empresarials de Castelló queden extingides, i integren els seus ensenyaments en la Facultat de Ciències Jurídiques i Econòmiques de la Universitat Jaume I de Castelló.

B. S'extingeix el Col·legi Universitari de Castelló, i s'integra en la secció que imparteix els ensenyaments d'Humanitats i Ciències Socials en la Facultat de Ciències Humanes i Socials; i la secció que imparteix els ensenyaments de caràcter tecnològic i ciéntifico-experimental en l’Escola Superior de Tecnologia i Ciències Experimentals de la Universitat Jaume I de Castelló.

C. L'Extensió de la Facultat de Químiques de València en Castelló es desvincula de la Universitat de València i s'integra en l’Escola Superior de Tecnologia i Ciències Experimentals de la Universitat Jaume I de Castelló.

D. L'Escola Universitària de Formació del Professorat d'Educació General Bàsica de Castelló queda extingida, i passa a integrar els seus ensenyaments en la Facultat de Ciències Humanes i Socials de la Universitat Jaume I de Castelló.

Dos. La integració significarà, en tot cas, l'acomodació de la gestió administrativa i la resta de les funcions previstes legalment, al nous centres de la Llei de Creació de la Universitat Jaume I.

**Article segon**

1. Els bens i mitjans materials de tot tipus, de titularitat de la Universitat de València amb destinació als centres i ensenyaments universitaris de Castelló formaran part del patrimoni de la Universitat Jaume I.

2. Del lliurament d'aquests bens i drets, s'estendrà l'acta circumstanciada en la qual figurarà, com a annex, l’extracte de l’inventari de bens de la Universitat de València on figuren els bens objecte de la transferència i, si escau, certificació del registre de la seua situació jurídica.

3. Pel que fa als contractes i convenis en vigor, s'operarà la subrogació automàtica en la titularitat dels drets constituïts sobre els bens transferits, amb manteniment de la resta dels continguts materials i obligatoris d’aquells, sense perjudici de la denúncia facultativa dels corresponents contractes i convenis.

**Article tercer**

1. El personal de la Universitat de València a què es refereix la disposició transitòria sisena de la Llei de Creació de la Universitat Jaume I de Castelló, podrà sol·licitar la seua incorporació a les corresponents plantilles de la nova universitat, per mitjà de la sol·licitud adreçada al Conseller de Cultura, Educació i Ciència, d’acord amb el model que figura com a annex I d'aquest decret.

2. Les sol·licituds es presentaran en el registre general de la Conselleria de Cultura, Educació i Ciència, en els centres d'informació de l’Oficina d'informació, Iniciatives i Reclamacions de la Generalitat Valenciana o per qualsevol dels mitjans previstos en l'article 66 de la Llei de Procediment Administratiu, en el termini de vint dies naturals des de la publicació d'aquest decret en el Diari Oficial de la Generalitat Valenciana.

3. A la vista de les sol·licituds presentades, el Conseller de Cultura, Educació i Ciència, resoldrà la incorporació a la Universitat Jaume I de Castelló del personal que complesca els requisits legalment establerts.

4. El personal a què es refereix la disposició transitòria sisena de la Llei de Creació de la Universitat Jaume I de Castelló, que, en el termini indicat en l'apartat 2 d'aquest article, no formule la sol·licitud d'incorporació a aquesta, seguirà integrat en les corresponents plantilles de la Universitat de València, en les categories funcionarials i contractuals que procedesca i amb respecte dels drets estatutariament reconeguts.

5. El personal docent i investigador de la Universitat Jaume i de Castelló quedarà adscrit als departaments d’aquesta que determinen els corresponents òrgans de govern de la Universitat Jaume I.

**Article quart**

1. Al personal que s'incorpore a la Universitat Jaume I de Castelló li serà respectada la totalitat dels drets que posseesquen en el moment de la seua incorporació que s'efectuarà en les mateixes categories funcionarials i contractuals, i amb igual règim de dedicació que tenia en aquest moment.

2. El personal funcionari d'administració i serveis pertanyents a la Universitat de València que passe a prestar serveis com a personal de la nova Universitat, serà declarat per la Universitat de València en la situació administrativa que legalment procedesca.

3. Quan el personal docent o de l'administració i serveis que s'incorpore siga personal contractat per la Universitat de València, s'operarà una subrogació empresarial automàtica en els drets-i les obligacions corresponents a aquesta per part de la nova Universitat.

**Article cinquè**

1. Queden incorporades a les corresponents plantilles de la Universitat Jaume I de Castelló, les places i els llocs de treball vacants, dotats pressupostàriament, del personal docent i d'administració i de serveis, que es relacionen en els annexos II i III d'aquest decret.

2. Els expedients d'oposicions i de concursos convocats per la Universitat de València, corresponents a les places vacants dotades pressupostàriament que es mencionen en el paràgraf anterior, que es troben pendents de resolució pel tribunal corresponent, a la data d'entrada en vigor d'aquest decret, la universitat convocadora les resoldrà i mantindrà la competència per a la resolució dels recursos que s'interposen contra aquestes resolucions. Abans de la realització de les proves o resolucions dels concursos, la universitat convocadora comunicarà als opositors o concursants l'adscripció a la Universitat Jaume I de Castelló de les vacants convocades.

**Article sisé**

1. La Universitat de València traslladarà a la Universitat Jaume I els expedients i de la documentació administrativa i l'acadèmica relativa als mitjans personals i materials corresponents als centres i serveis segregats, en el termini d'un any.

2. La Universitat de València continuarà tenint accés a la documentació corresponent als expedients acadèmic ja conclusos en els centres objecte de la segregació, amb l'objecte de poder exercir la seua potestat de certificació.

**Article seté**

1. Els projectes d'investigació dirigits per professors que s'incorporen, s'adscriuran a la nova Universitat, es procedirà a instrumentar les transferències de crèdits corresponents entre la Universitat de València i la de Jaume I de Castelló. Quan els signants d'algun projecte queden adscrits a ambdues Universitat, se subscriurà el corresponent conveni entre ambdues que regule la participació dels investigadors, sense menyspreu del desenrotllament del projecte.

2. Els becaris d'investigació que desenrotllen treballs dirigits per professors integrats, s'adscriuran a les corresponents àrees dels departaments de la Universitat Jaume I de Castelló, es procedirà a la corresponent transferència de crèdit i es comunicarà el canvi d'adscripció a l’organisme o la institució que va convocar i va concedir la beca. Quan raons de caràcter científic o d'un altre ordre facen convenient la continuació de la beca en la Universitat de València s'haurà de comptar amb el vist-i-plau de l'antic director del projecte d'investigació i del nou director pertanyent a un departament de la Universitat de València.

3. Les universitats afectades, per mitjà del conveni, establiran els mecanismes de participació del professorat d'aquestes en els projectes d'investigació en curs.

4. Pel que fa als convenis i als contractes d'investigació signats per la Universitat de València i que es refereixen a treballs dirigits per professors integrats, hi haurà una subrogació automàtica de la nova universitat en la posició que ocupa la Universitat de València com a part signant en aquells convenis o contractes i, per tant, es garantirà la continuïtat d'aquests.

DISPOSICIONS ADDICIONALS

**Primera**

Per mitjà del conveni de les universitats afectades es regularà la transferència a la Universitat de València, de les places docents i del personal que les ocupe, que no poguessen adscriures a cap tipus de docència, com a conseqüència de l'extinció de centres i ensenyaments establert en l'article 1 del present decret.

**Segona**

No es percebrà cap taxa acadèmica pel trasllat d'expedients a la Universitat Jaume I d'aquells alumnes de la Universitat de València que cursen estudis en centres i ensenyaments objecte de la integració disposada en aquest decret.

**Tercer**

Amb la finalitat de garantir i facilitar l’ús comú dels serveis generals i de suport a la investigació per a les dues Universitats afectades, i de les biblioteques i del laboratoris dels distints departaments d’aquestes, es conclouran els corresponents convenis interuniversitaris.

DISPOSICIONS TRANSITÒRIES

**Primera**

1. Perquè tinga els efectes previstos en l'article 5.4 de la Llei Orgànica 11/1983, del dia 25 d'agost, de Reforma Universitària, la data de començament de les activitats de la Universitat Jaume I de Castelló serà la que corresponga a la d'entrada en vigor d'aquest decret.

2. La integració dels centre i mitjans materials s'efectuarà amb data 1 de juliol de 1991, amb la finalitat de poder atendre adequadament la preparació del pròxim curs.

3. La incorporació a la Universitat Jaume I de Castelló dels ensenyaments, i del personal a què es refereix la disposició transitòria sisena de la Llei 3/1991, del dia 19 de febrer, tindrà efecte amb data 1 d'octubre de 1991. Tot el personal adscrit en l'actualitat als centres afectats continuarà prestant els seus serveis en aquests fins a l'acabament del curs 1990/91.

**Segona**

No obstant l’efectivitat a què es refereix la disposició transitòria primera d'aquest decret, la gestió de l'alumnat actual dels cicles primer i segon, quedarà proposada fins al començament del curs acadèmic 1991-92 i la Universitat de València continuarà la seua gestió al llarg de la resta del curs 1990-91.

**Tercera**

Els programes de tercer cicle per als cursos 1991-92 i 1992-93, que ja van ser aprovats per la comissió de doctorat de la Universitat de València, en els quals participen professors objecte de la integració en la nova universitat, continuaran sents gestionats per aquella, llevat que per conveni entre les Universitats es determine el contrari. L'expedició dels títols de doctor dels alumnes matriculats per a aquest bienni correspondrà a ambdues universitats, segons els acords que establesquen sobre la base en les característiques i els continguts dels distints programes.

**Quarta**

Així mateix, l'activitat docent dels centres afectats per aquest decret per al curs 1990-91 continuarà d'acord amb els plans d'organització docent aprovats per la Universitat de València.

**Cinquena**

Pel que fa als expedients disciplinaris en curs, la Universitat de València instruirà l’expedient i proposarà la resolució, mentre que resoldrà, si s'escau, el rector de la universitat en la qual estiga destinat la persona objecte de l’expedient incoat.

**Sisena**

El personal d'administració i de serveis que actualment presta serveis en la Universitat de València, inclòs el que resulte integrat, mantindrà el dret de participar en els concursos de trasllat anteriors a la cobertura de les places vacants de la plantilla actual de la Universitat de València, contingudes en l’oferta d'ocupació de l'any 1991.

**Setena**

L'alumnat que actualment cursa estudis en els centres i ensenyaments de primer cicle que són objecte d'integració mantindran el dret a continuar els estudis de segon cicle en les facultats corresponents de la Universitat de València.

DISPOSICIONS FINALS

**Primera**

Amb anterioritat a l'1 d'octubre d'enguany, la Conselleria d'Economia i Hisenda autoritzarà, a proposta de la Conselleria de Cultura, Educació i Ciència, en l'annex de Transferències Corrents del Programa 422.60, Universitats, els ajustaments pressupostaris que deriven del que disposa aquest decret.

**Segona**

Aquest decret entra en vigor l’endemà de la publicació en el Diari Oficial de la Generalitat Valenciana.

València, 15 d’abril de 1991.

El President de la Generalitat Valenciana,

JOAN LERMA I BLASCO

El Conseller de Cultura Educació i Ciència,

ANTONIO ESCARRE I ESTEVE

ANNEX I

HNBLE. SR.:

NOMBRE:

APELLIDOS:                                                                       NRP/DNI:

DOMICILIO:                                                                        LOCALIDAD:

PERSONAL DOCENTE E INVESTIGADOR

NATURALEZA DE LA RELACION CON LA UNIVERSITAT DE VALENCIA (1):

CATEGORIA/CUERPO (2):

REGIMEN DE DEDICACION                                       PLAZA NUM:

DEPARTAMENTO:

AREA DE CONOCIMIENTO:

ASIGNATURA IMPARTIDA CURSO 1990/1991:

CENTRO (3):

FECHA DE TOMA DE POSESION:

PERSONAL DE ADMINISTRACION y SERVICIOS

NATURALEZA DE LA RELACION CON LA UNIVERSITAT DE VALENCIA (4):

GRUPO DE TITULACION:

PUESTO DE TRABAJO:                                      CLASIFICACION:

DEPENDENCIA:

FECHA TOMA DE POSESION:

'SOLICITA su incorporación a las plantillas correspondientes de la Universidad "Jaume I" de Castellón, en los términos establecidos en la Ley 3/1991 de 19 de febrero de la Generalitat Valenciana, y en el Decreto 66/1991 de 15 de abril, del Consell de la Generalitat valenciana, haciendo constar a tal efecto que son ciertos todos y cada uno de los datos consignados en esta solicitud.

En                            a        de                    de 1991

HNBLE. SR. CONSELLER DE CULTURA, EDUCACION y CIENCIA

(1) Funcionario de Carrera - Funcionario lnterino - Contratado.

(2) Catedrático Universidad - Titular Universidad - Catedrático Escuela Universitaria - Titular Escuela Universitaria - Maestro Taller – Ayudante Facultad o E.T.S. primer periodo - Ayudante Facultad o E.T.S. segundo periodo - Ayudante Escuela Universitaria - Asociado tipo 1º - Asociado tipo 2º - Asociado tipo 4º - Emérito -. Visitante.

(3) Indicar Centro de Adscripción, y en su caso el de Docencia.

(4) Funcionario de Carrera - Funcionario Interino - Personal Laboral.

ANNEX II ****[1]****

Plazas y puestos de trabajo vacantes de Personal Docente, en Centros Universitarios de Castellón

|  |  |  |
| --- | --- | --- |
| AREA DE CONOCIMIENTO | CATEGORIA Y  DEDICACION | CENTRO |
| DERECHO ADMINISTRATIVO | CU TC | C.U.C. |
| DERECHO CIVIL | AYTE-EU TC | C.U.C. |
| DERECHO INTERNACIONAL PRIVADO | TU TC | C.U.C. |
| DERECHO INTERNACIONAL PUBLICO | TEU-I TC | C.U.C. |
| FILOLOGIA ESPAÑOLA | TU TC | C.U.C. |
| FILOLOGIA INGLESA | TU TC | C.U.C. |
| HISTORIA MEDIEVAL | TU TC | C.U.C. |
| INGENIERIA QUIMICA | TEU TC | C.U.C. |
| MATEMATICA APLICADA | TEU TC | C.U.C. |
| METODOLOGIA C.C. COMPORTÁMIENTO | TU TC | C.U.C. |
| INGENIERIA QUIMICA | TU TC | QUIMICAS CASTELLON |

ANNEX III

Plazas y puestos de trabajo vacantes de Personal de Administración y Servicios en Centros Universitarios de Castellón

1. Funcionarios

|  |  |  |  |
| --- | --- | --- | --- |
| DENOMINACIÓN | SEC. | CLASF. | CENTRO |
| JEFE DE NEGOCIADO DE CENTRO | AG | C 15 B | C.U.C |
| AUXILIAR ADMINISTRATIVO | AG | D 12 A | FACULTAD DE DERECHO |
| AUXILIAR ADMVO. ESP. RESPONSAB. | AG | D 12 B | E.U. ESTUDIOS EMPRESARIALES |
| AUXILIAR ADMINISTRATIVO | AG | D 12 A | E.U. ESTUDIOS EMPRESARIALES |
| AUXILIAR ADMINISTRATIVO | AG | D 12 A | E.U. ESTUDIOS EMPRESARIALES |
| AUXILIAR ADMINISTRATIVO | AG | D 12 A | E.U. FORMACIÓN PROFESORADO E.G.B. |
| SUBALTERNO BASICO | AG | E 8 A | E.U. FORMACIÓN PROFESORADO E.G.B. |

2. Laborales

|  |  |  |
| --- | --- | --- |
| DENOMINACIÓN | CLASF. | CENTRO |
| TECNICO MEDIO DE LABORATORIO | B 16 A | C.U.C |
| MOZO DE SERVICIO | E 9 A | C.U.C |
| MOZO DE SERVICIO | E 9 A | C.U.C |
| MOZO DE SERVICIO | E 9 A | C.U.C |
| MOZO DE SERVICIO | E 9 A | FACULTAD DE DERECHO |
| MOZO DE SERVICIO | E 9 A | FACULTAD DE DERECHO |
| OFICIAL 1ª MANTENIMIENTO | C 13 A | E.U. FORMACIÓN PROFESORADO E.G.B. |

---

****[1]****Vegeu la **[Correcció d'Errades del Decret 66/1991](http://www.docv.gva.es/index.php?id=26&sig=2276/1991&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D2276/1991)**, de 15 d'abril, del Consell de la Generalitat Valenciana, pel qual es desvinculen de la Universitat de València i s'integren en la Universitat Jaume I de Castelló, diversos centres i ensenyaments universitaris de titularitat pública. (DOCV núm. 1596 de 29.07.1991) Ref. Base de Dades 2276/1991.


Còpia Permalink ELI